CELEX: 32018R0190
Language: hu
Date: 2017-11-24 00:00:00
Title: A Bizottság (EU) 2018/190 felhatalmazáson alapuló rendelete (2017. november 24.) az egyes kis méretű nyílt tengeri fajoknak az északnyugati vizeken történő halászatára vonatkozó visszadobási terv elkészítéséről szóló 1393/2014/EU felhatalmazáson alapuló rendelet módosításáról

9.2.2018   
            
            
               HU
            
            
               Az Európai Unió Hivatalos Lapja
            
            
               L 36/8
            
         A BIZOTTSÁG (EU) 2018/190 FELHATALMAZÁSON ALAPULÓ RENDELETE
   (2017. november 24.)
   az egyes kis méretű nyílt tengeri fajoknak az északnyugati vizeken történő halászatára vonatkozó visszadobási terv elkészítéséről szóló 1393/2014/EU felhatalmazáson alapuló rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére, valamint 18. cikke (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja, hogy a fogási korlátok hatálya alá tartozó fajok állományait érintő fogások kirakodására irányuló kötelezettség bevezetésével az uniós halászat egészében fokozatosan felszámolja a visszadobás gyakorlatát.
            
         
               (2)
            
            
               Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által kidolgozott, az illetékes tanácsadó testületekkel egyeztetett közös ajánlások alapján, amely tervek egyszer megújíthatók.
            
         
               (3)
            
            
               A kirakodási kötelezettség végrehajtásának bizonyos rugalmas mechanizmusok révén történő megkönnyítése érdekében az 1393/2014/EU felhatalmazáson alapuló bizottsági rendelet (2) visszadobási tervet hozott létre egyes nyílt tengeri fajoknak az északnyugati vizeken történő halászatára vonatkozóan.
            
         
               (4)
            
            
               Belgium, Franciaország, Írország, Hollandia, Spanyolország és az Egyesült Királyság közvetlen halászati állománygazdálkodási érdekekkel bír az északnyugati vizeken. Az északnyugati vizek regionális tanácsadó testületével és a nyílt tengeri állományokkal foglalkozó tanácsadó testülettel folytatott konzultációt követően az említett tagállamok 2017. május 31-én közös ajánlást nyújtottak be a Bizottság számára.
            
         
               (5)
            
            
               Az összes fogás kirakodására vonatkozó kötelezettség alóli mentesség az 1380/2013/EU rendelet 15. cikke (5) bekezdésének b) pontja szerint olyan fajokra állapítható meg, amelyek vonatkozásában a tudományos bizonyítékok magas túlélési arányokat jeleznek (a továbbiakban: túlélési arányon alapuló mentességek).
            
         
               (6)
            
            
               A közös ajánlás – bizonyos feltételek érvényesülése mellett – túlélési arányon alapuló mentességet javasol 2019-re és 2020-ra az ICES VIIe és VIIf alterületen gyűrűs szákkal folytatott, kvótákkal nem szabályozott célfajokra irányuló halászat keretében fogott makrélára és heringre. A kért mentesség indoklására benyújtott tagállami bizonyítékokat a Halászati Tudományos, Műszaki és Gazdasági Bizottság (HTMGB) megvizsgálta. Úgy ítélte meg, hogy a javasolt mentesség indoklására felsorakoztatott bizonyítékok hasonlóak az eddigi visszadobási tervben meghatározott egyéb mentességek igazolására benyújtott és a HTMGB által megvizsgált bizonyítékokhoz. Mentesség állapítható meg ezenkívül az összes fogás kirakodására vonatkozó kötelezettség alól az 1380/2013/EU rendelet 15. cikke (5) bekezdésének c) pontja szerint egyes fajokra akkor, ha tudományosan igazolt, hogy a szelektivitás növelése csak nagyon nehezen valósítható meg, illetve ha a nem szándékos fogások kezelése aránytalan költségekkel járna (de minimis kivételek).
            
         
               (7)
            
            
               A közös ajánlás de minimis kivételt javasol az ICES Vb, VI és VII körzetben folytatott ipari célú, a faj egyedeinek fedélzeti feldolgozásával a szurimi alapját biztosító, nyílt vízi vonóhálós kékpuhatőkehal-halászat keretében éves szinten fogott összes kék puhatőkehalnak (Micromesistius poutassou) 2018-ban legfeljebb 6 %-ára, 2019-ben és 2020-ban pedig legfeljebb 5 %-ára. Az érintett tagállamok bizonyítékokkal támasztották alá, hogy a szelektivitás nem növelhető, továbbá hogy a nem szándékos fogások kezelése aránytalan költségekkel jár. A HTMGB megvizsgálta a javasolt mentességet, és kellően indokoltnak ítélte. Ezért a javasolt mentesség belefoglalható az 1393/2014/EU felhatalmazáson alapuló rendeletbe.
            
         
               (8)
            
            
               A közös ajánlás de minimis kivételt javasol az ICES VII körzetben vízközi páros vonóhálóval folytatott germonhalászat keretében éves szinten fogott összes germonnak (Thunnus alalunga) 2018-ban legfeljebb 6 %-ára, 2019-ben és 2020-ban pedig legfeljebb 5 %-ára. A tagállamok bizonyítékokkal támasztották alá, hogy a nem szándékos fogások tengeri és szárazföldi tárolása és kezelése aránytalan költségekkel jár. A HTMGB megvizsgálta a tagállamok által szolgáltatott bizonyítékokat. Értékelésében a HTMGB utalt az érték szerinti szelektálás kockázatára. Ezzel összefüggésben megjegyzendő, hogy a 850/98/EK tanácsi rendelet (3) 19a. cikkének (3) bekezdése értelmében a visszadobás tilalma nem alkalmazandó azokra a fogásokra, illetve fajokra, amelyek az 1380/2013/EU rendelet 15. cikkének (4) bekezdése értelmében mentesülnek a kirakodási kötelezettség alól. Ezért a javasolt mentesség belefoglalható az 1393/2014/EU felhatalmazáson alapuló rendeletbe.
            
         
               (9)
            
            
               A közös ajánlás de minimis kivételt javasol a bizonyos kis méretű nyílt tengeri fajokra irányuló, az ICES VIId körzetben legfeljebb 25 méter hosszúságú, vízközi (feszítőlapos vagy páros) vonóhálót használó hajók által folytatott makréla-, fattyúmakréla- és heringhalászat keretében éves szinten fogott összes makrélának (Scomber scombrus), fattyúmakrélának (Trachurus ssp.), heringnek (Clupea harengus) és vékonybajszú tőkehalnak (Merlangius Merlangus) 2018-ban, 2019-ben és 2020-ban is legfeljebb 1 %-ára. A javasolt kivétel alátámasztására a tagállamok által benyújtott tudományos bizonyítékokat a HTMGB megvizsgálta. Úgy ítélte meg, hogy a de minimis kivétel az érintett flottákat halászati tevékenységük kiigazítására és a szelektivitás fokozását lehetővé tevő további lehetőségek keresésére ösztönözheti. Ezért az említett kivétel belefoglalható az 1393/2014/EU felhatalmazáson alapuló rendeletbe.
            
         
               (10)
            
            
               A visszadobási terv időbeli hatályát ezért 2020. december 31-ig meg kell hosszabbítani.
            
         
               (11)
            
            
               Az 1393/2014/EU felhatalmazáson alapuló rendelet 2. cikke túlélési arányon alapuló mentességet állapít meg az erszényes kerítőhálóval fogott makrélára és heringre. Az intézkedést a HTMGB 2014-ben pozitívan értékelte. A Bizottság úgy véli, hogy az értékelés alapjául szolgáló bizonyítékok a következő három évre nézve is érvényesek maradnak. Ezért helyénvaló az intézkedés alkalmazását 2020-ig meghosszabbítani.
            
         
               (12)
            
            
               Az 1393/2014/EU felhatalmazáson alapuló rendeletet és annak mellékletét ezért ennek megfelelően módosítani kell.
            
         
               (13)
            
            
               mivel az e rendelet szerinti intézkedések közvetlenül érintik az uniós hajók halászati idényéhez kapcsolódó gazdasági tevékenységeket és a halászati idény tervezését, e rendeletnek a kihirdetése után azonnal hatályba kell lépnie. Mivel az 1393/2014/EU felhatalmazáson alapuló rendelettel létrehozott visszadobási terv 2017. december 31-én hatályát veszti, ezt a rendeletet indokolt 2018. január 1-jétől alkalmazni,
            
         ELFOGADTA EZT A RENDELETET:
   1. cikk
   Az 1393/2014/EU felhatalmazáson alapuló rendelet a következőképpen módosul:
   
               1.
            
            
               A 2. cikk a következő (6) bekezdéssel egészül ki:
               „(6)   Az 1380/2013/EU rendelet 15. cikkének (1) bekezdésétől eltérve a kirakodási kötelezettség 2019-ben és 2020-ban nem alkalmazandó az ICES VIIe és VIIf alterületen gyűrűs szákkal folytatott, kvótákkal nem szabályozott célfajokra irányuló halászat keretében fogott makrélára és heringre, amennyiben az e cikk (1)–(5) bekezdésében és az e rendelet 4. cikkében meghatározott követelménynek értelemszerűen teljesülnek.”
            
         
               2.
            
            
               A 3. cikk címe helyébe a következő szöveg lép: „A 2015-re, 2016-ra és 2017-re vonatkozó de minimis kivételek”.
            
         
               3.
            
            
               A szöveg a következő 3a. cikkel egészül ki:
               „3a. cikk
               A 2018-ra, 2019-re és 2020-ra vonatkozó de minimis kivételek
               Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza:
               
                           a)
                        
                        
                           az ICES Vb, VI és VII körzetben folytatott ipari célú, a faj egyedeinek fedélzeti feldolgozásával a szurimi alapját biztosító, nyílt vízi vonóhálós kékpuhatőkehal-halászat keretében éves szinten fogott összes kék puhatőkehalnak (Micromesistius poutassou) 2018-ban legfeljebb 6 %-a, 2019-ben és 2020-ban pedig legfeljebb 5 %-a;
                        
                     
                           b)
                        
                        
                           az ICES VII alterületen vízközi páros vonóhálóval folytatott germonhalászat keretében éves szinten fogott összes germonnak (Thunnus alalunga) 2018-ban legfeljebb 6 %-a, 2019-ben és 2020-ban pedig legfeljebb 5 %-a;
                        
                     
                           c)
                        
                        
                           az ICES VIId körzetben legfeljebb 25 méter hosszúságú, vízközi (feszítőlapos vagy páros) vonóhálót használó nyílt tengeri vonóhálós hajók által folytatott makréla-, fattyúmakréla- és heringhalászat keretében éves szinten fogott összes makrélának (Scomber scombrus), fattyúmakrélának (Trachurus ssp.), heringnek (Clupea harengus) és vékonybajszú tőkehalnak (Merlangius Merlangus) 2018-ban, 2019-ben és 2020-ban is legfeljebb 1 %-a.”
                        
                     
         
               4.
            
            
               Az 5. cikk második bekezdésének helyébe a következő szöveg lép:
               „Ezt a rendeletet 2015. január 1-jétől2020. december 31-ig kell alkalmazni.”
            
         
               5.
            
            
               A melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2018. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.12.28., 22. o.
   
   
      (2)  A Bizottság 1393/2014/EU felhatalmazáson alapuló rendelete (2014. október 20.) egyes kisméretű nyílt tengeri fajoknak az északnyugati vizeken történő halászatára vonatkozó visszadobási terv elkészítéséről (HL L 370., 2014.12.30., 25. o.)
   
      (3)  A Tanács 850/98/EK rendelete (1998. március 30.) a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról (HL L 125., 1998.4.27., 1. o.).
   
      MELLÉKLET
      
                  1.
               
               
                  Az ICES Vb, VIa és VIb övezetekben folytatott halászat:
                  
                              
                                 Kód
                              
                           
                           
                              
                                 Nyílt tengeri halászeszközök
                              
                           
                           
                              
                                 Kvótákkal szabályozott célfajok
                              
                           
                        
                              OTB
                           
                           
                              Feszítőlapos fenékvonóhálók
                           
                           
                              Makréla, hering, fattyúmakréla, kék puhatőkehal, disznófejűhal-féle, aranylazac
                           
                        
                              OTM
                           
                           
                              Vízközi feszítőlapos vonóhálók, egyéb
                           
                           
                              Makréla, hering, fattyúmakréla, kék puhatőkehal, disznófejűhal-féle, aranylazac
                           
                        
                              PTB
                           
                           
                              Páros fenékvonóhálók (egyéb)
                           
                           
                              Makréla
                           
                        
                              PTM
                           
                           
                              Vízközi páros vonóhálók
                           
                           
                              Hering, makréla, fattyúmakréla
                           
                        
                              PS
                           
                           
                              Erszényes kerítőhálók
                           
                           
                              Makréla, kék puhatőkehal
                           
                        
                              LHM
                           
                           
                              Kézi horogsor
                           
                           
                              Makréla
                           
                        
                              LTL
                           
                           
                              Pergetett horogsor
                           
                           
                              Makréla
                           
                        
            
                  2.
               
               
                  A ICES VII övezetben folytatott halászat (az ICES VIIa, VIId és VIIe övezetek kivételével):
                  
                              
                                 Kód
                              
                           
                           
                              
                                 Nyílt tengeri halászeszközök
                              
                           
                           
                              
                                 Kvótákkal szabályozott célfajok
                              
                           
                        
                              LHM
                           
                           
                              Kézi horogsor
                           
                           
                              Makréla
                           
                        
                              LTL
                           
                           
                              Pergetett horogsorok, horgászbotok
                           
                           
                              Germon
                           
                        
                              PTM
                           
                           
                              Vízközi páros vonóhálók
                           
                           
                              Kék puhatőkehal, makréla, fattyúmakréla, germon, disznófejűhal-féle, hering
                           
                        
                              OTM
                           
                           
                              Vízközi feszítőlapos vonóhálók
                           
                           
                              Kék puhatőkehal, makréla, fattyúmakréla, disznófejűhal-féle, hering, germon
                           
                        
                              OTB
                           
                           
                              Feszítőlapos fenékvonóhálók
                           
                           
                              Hering
                           
                        
                              PS
                           
                           
                              Erszényes kerítőhálók
                           
                           
                              Makréla, fattyúmakréla
                           
                        
            
                  3.
               
               
                  Az ICES VIId és VIIe övezetekben folytatott halászat:
                  
                              
                                 Kód
                              
                           
                           
                              
                                 Nyílt tengeri halászeszközök
                              
                           
                           
                              
                                 Kvótákkal szabályozott célfajok
                              
                           
                        
                              OTB
                           
                           
                              Feszítőlapos vonóhálók (nem meghatározott)
                           
                           
                              Spratt
                           
                        
                              GND
                           
                           
                              Eresztőhálók
                           
                           
                              Makréla, hering
                           
                        
                              LHM
                           
                           
                              Kézi horogsorok és horgászbotok
                           
                           
                              Makréla
                           
                        
                              OTM
                           
                           
                              Vízközi feszítőlapos vonóhálók (egyéb)
                           
                           
                              Spratt, fattyúmakréla, makréla, hering, disznófejűhal-féle
                           
                        
                              PTM
                           
                           
                              Vízközi páros vonóhálók (egyéb)
                           
                           
                              Fattyúmakréla
                           
                        
                              PS
                           
                           
                              Erszényes kerítőhálók
                           
                           
                              Makréla, fattyúmakréla
                           
                        
            
                  4.
               
               
                  Az ICES VIIa övezetben folytatott halászat:
                  
                              
                                 Kód
                              
                           
                           
                              
                                 Nyílt tengeri halászeszközök
                              
                           
                           
                              
                                 Kvótákkal szabályozott célfajok
                              
                           
                        
                              OTM
                           
                           
                              Vízközi feszítőlapos vonóhálók
                           
                           
                              Hering
                           
                        
                              PTM
                           
                           
                              Vízközi páros vonóhálók
                           
                           
                              Hering
                           
                        
                              LHM
                           
                           
                              Kézi horogsorok
                           
                           
                              Makréla
                           
                        
                              GNS
                           
                           
                              Kopoltyúhálók
                           
                           
                              Hering